
PROCES VERBAL

Nr.94 din 09.03.2011

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi
membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.

A lipsit: Tudor TATARU.
Au asistat:

A.Sîrbu – Directorul televiziunii, A.Dorogan – Directorul radiodifuziunii, D.Ţurcanu – Șeful Direcţiei monitorizare, relaţii cu publicul şi internaţionale, T.Stelea – Șefa Serviciului economic.
Ordinea de zi publicată:

1. Raportul de activitate al IPNA Compania „Teleradio-Moldova” pentru anul 2010.
2. Raportul de activitate al Consiliului de Observatori al IPNA Compania „Teleradio-Moldova” pentru anul 2010.
3. Diverse.
S-a votat începerea şedinţei.

“Pentru” – unanim (5 voturi; V.Meşină-Prodan a întârziat 2 minute).
S-a propus aprobarea Ordinii de zi cu următoarele modificări:
1. Alegerea secretarului şedinţei din 9 martie 2011.
2. Raportul de activitate al IPNA Compania „Teleradio-Moldova” pentru anul 2010.
3. Raportul de activitate al Consiliului de Observatori al IPNA Compania „Teleradio-Moldova” pentru anul 2010.
4. Diverse.
S-a votat: “Pentru” – unanim (6 voturi).
1. Alegerea secretarului şedinţei CO din 9 martie 2011.

Dna A.Peru-Balan a propus candidatura dnei V.Bogatu (Cucereanu) la funcţia de secretar al şedinţei.
  S-a votat: “Pentru” – unanim (6 voturi).
2. Raportul de activitate al IPNA Compania „Teleradio-Moldova” pentru anul 2010.
Administraţia Companiei, D.Ţurcanu şi T.Stelea au relatat despre principalele realizări în diferite domenii de activitate, menţionate în raport. Membrii CO au consemnat necesitatea elaborării unui rezumat al raportului. În discuţii au participat: E.Rîbca, A.Peru-Balan, V.Ţapeş, R.Lozinschi-Hadei.
S-a supus votului aprobarea Raportului de activitate al IPNA Compania „Teleradio-Moldova” pentru anul 2010 și anumite prevederi privind de ordin tehnico-juridic.
S-a votat: “Pentru” – unanim (6 voturi).

3. Raportul de activitate al Consiliului de Observatori al IPNA Compania „Teleradio-Moldova” pentru anul 2010.
S-a supus votului aprobarea Raportului privind activitatea Consiliului de Observatori al IPNA Compania „Teleradio-Moldova” în anul 2010, preşedintele Consiliului de Observatori urmând să remită raportul Parlamentului Republicii Moldova, în termen de 5 zile lucrătoare.

S-a votat: “Pentru” – unanim (6 voturi).
4. Diverse.
a) S-a supus votului ca în termen de 10 zile lucrătoare, Preşedintele Companiei să achite reprezentantului CO în litigiul V.Todercan împotriva CO al IPNA Compania „Teleradio-Moldova” cuantumul remuneraţiei de 2 (două) mii de lei pentru activitatea în Curtea de Apel Chişinău, în conformitate cu Contractul individual de muncă pentru perioada îndeplinii unor anumite lucrări din 8 februarie 2010.

S-a votat: “Pentru” – unanim (6 voturi).

b) Preşedintele CO a prezentat Informaţia privind publicarea hotărârilor şi proceselor verbale ale şedinţelor Consiliului de Observatori din lunile octombrie-decembrie 2010. S-a propus a se lua act.

S-a votat: “Pentru” – unanim (6 voturi).

c) Preşedintele CO a prezentat Informaţia privind publicarea hotărârilor şi proceselor verbale ale şedinţelor Consiliului de Observatori din lunile ianuarie-februarie 2011. S-a propus a se lua act.

S-a votat: “Pentru” – unanim (6 voturi).

d) D.Ţurcanu a prezentat informaţia din Raportul Monitorizarea titlurilor în programul „Mesager” pentru perioada 1-7 februarie 2011 şi din Raportul Monitorizarea titlurilor în programul „Mesager” pentru perioada 8-15 februarie 2011. S-a propus a se lua act.
S-a votat: “Pentru” – unanim (6 voturi).

Durata şedinţei: 16:00-18.00
Au semnat:

1. Eugeniu RÎBCA    __________ Preşedintele Consiliului de Observatori

2. Viorica BOGATU   _________ Secretarul şedinţei Consiliului de Observatori 
3. Aurelia PERU-BALAN ____________

4. Vitalie ŢAPEŞ ___________________

5. Raisa LOZINSCHI-HADEI _________

6. Viorica MEŞINĂ-PRODAN _________  

Preşedintele CO __________                      LŞ           Secretarul şedinţei CO ________________


